El manual de l'Arranjament del sistema

# El manual de l'Arranjament del sistema

Johnson, Richard `<rjohnson@kde.org>`

Traductor: Antoni Bella
revisió Plasma 5.20 (11 d'abril de 2021)

Dret de reproducció © 2007 Johnson, Richard

Avís legal

Aquesta documentació descriu el sistema de configuració i el centre d'administració per al vostre escriptori.

Capítol 1. Introducció
Introducció

# Capítol 1. Introducció

L'Arranjament del sistema proporciona a l'usuari una manera centralitzada i còmoda per a configurar totes les opcions del vostre escriptori.

L'Arranjament del sistema es compon de múltiples mòduls. Cada mòdul és una aplicació independent, però, l'Arranjament del sistema els organitza en un sol lloc.

### Suggeriment

Cada mòdul a l'Arranjament del sistema es pot executar de forma individual

Vegeu la secció titulada Executa mòduls individuals d'Arranjament del sistema per a més informació.

L'Arranjament del sistema aplega tots els mòduls de configuració en diverses categories:

- Aparença

- Espai de treball

- Personalització

- Xarxa

- Maquinari

- Administració del sistema

Els mòduls que componen Arranjament del sistema es troben sota una de les anteriors categories, el qual facilita localitzar el mòdul de configuració correcte.

Capítol 2. Ús de l'Arranjament del sistema
Ús de l'Arranjament del sistema

# Capítol 2. Ús de l'Arranjament del sistema

En aquesta secció es detalla l'ús de l'Arranjament del sistema. Per a obtenir informació sobre cada mòdul individual, si us plau, consulteu Mòduls de l'Arranjament del sistema.

## Comença amb Arranjament del sistema

L'Arranjament del sistema es pot iniciar en una d'aquestes tres maneres:

1. Seleccionant Arranjament → Arranjament del sistema des del Menú d'aplicacions.

2. Prement Alt+F2 o Alt+Espai s'obrirà el diàleg del KRunner. Escriviu systemsettings i premeu Retorn.

3. Escriviu systemsettings & a qualsevol indicador d'ordres.

Tots tres mètodes són equivalents i produeixen el mateix resultat.

La pantalla de l'Arranjament del sistema
La pantalla de l'Arranjament del sistema

## La pantalla de l'Arranjament del sistema

En iniciar l'Arranjament del sistema, apareixerà una finestra, la qual es divideix en dues parts funcionals.

A la part superior es troba una barra d'eines. Aquesta proporciona a l'usuari la capacitat de tornar a la vista principal des de l'interior d'un mòdul mitjançant la vista Tot l'arranjament. També trobareu un menú Ajuda, així com un botó Configura que proporciona un diàleg amb opcions alternatives de vista.

Per a cercar alguna cosa a tots els mòduls, comenceu a escriure paraules clau en el camp de cerca a la dreta de la barra d'eines a la vista Tot l'arranjament. Quan comenceu a escriure, apareixerà una llista de temes coincidents. Seleccioneu-ne un i només estaran habilitats els grups amb les opcions per a aquesta paraula clau, els altres es mostraran en color gris.

Quan la icona de la finestra té el focus, podeu escriure la primera lletra del nom per a qualsevol mòdul o grup de mòduls per a seleccionar-lo. En escriure de nou aquesta lletra, la selecció es mourà a la següent coincidència.

Per sota de la barra d'eines es troba una vista d'icones dels diferents mòduls individuals o grups de mòduls que componen Arranjament del sistema aplegats per diferents categories. Per omissió, si el ratolí es queda uns quants segons sobre una icona, apareixerà un consell, explicant la finalitat del mòdul o mòduls en aquest grup.

Les categories i els mòduls de l'Arranjament del sistema
Les categories i els mòduls de l'Arranjament del sistema

## Les categories i els mòduls de l'Arranjament del sistema

Un breu resum de totes les categories i els seus mòduls:

Aparença

  - Tema global

  - Estil del Plasma

  - Estil de les aplicacions (Estil de les aplicacions, Decoracions de les finestres)

  - Colors

  - Lletra (Lletra, Gestió de les lletres, Fonts)

  - Icones

  - Cursors

Espai de treball

  - Comportament de l'escriptori (Comportament general, Efectes de l'escriptori, Pantalla tàctil, Vores de la pantalla, Bloqueig de la pantalla, Escriptoris virtuals, Activitats)

  - Gestió de les finestres (Comportament de les finestres, Commutador de tasques, Scripts del KWin, Regles de les finestres)

  - Dreceres (Dreceres, Dreceres personalitzades)

  - Engegada i aturada (Pantalla d'inici de sessió (SDDM), Inici automàtic, Serveis en segon pla, Sessió de l'escriptori, Pantalla de presentació)

  - Cerca (Cerca de fitxers, KRunner, Paraules clau de cerca a la web)

Personalització

  - Notificacions

  - Usuaris

  - Arranjament regional (Idioma, Format, Verificació de l'ortografia, Data i hora)

  - Accessibilitat

  - Aplicacions (Aplicacions predeterminades, Associacions de fitxer, Ubicacions, Reacció en iniciar)

  - Cartera del KDE

  - Comptes en línia

  - Comentaris de l'usuari

Xarxa

  - Preferències (Servidor intermediari, Preferències de connexió, Preferències SSL, Memòria cau, Galetes, Identificació del navegador, Recursos compartits de Windows)

Maquinari

  - Dispositius d'entrada (Teclat, Ratolí, Controlador de jocs, Tauleta gràfica, Ratolí tàctil)

  - Pantalla i monitor (Configuració de la pantalla, Compositor, Gamma, Color de nit)

  - Àudio

  - Multimèdia (CD d'àudio, Recuperació CDDB)

  - Gestió d'energia (Estalvi d'energia, Arranjament d'energia d'activitat, Arranjament avançat d'energia)

  - Bluetooth

  - Emmagatzematge extraïble (Accions de dispositiu, Càmera digital, Dispositius extraïbles)

Administració del sistema

  - Informació del sistema

### Suggeriment

Utilitzeu el camp de cerca de dalt a la dreta a la vista Tot l'arranjament per a cercar tots els mòduls coincidents per a una determinada paraula clau. Comenceu escrivint una paraula clau per a obrir una llista de paraules clau i només estaran habilitats els mòduls que hi coincideixin.

Sortir de l'Arranjament del sistema
Sortir de l'Arranjament del sistema

## Sortir de l'Arranjament del sistema

Es pot sortir de l'Arranjament del sistema en una d'aquestes dues maneres:

1. Prement Ctrl+Q en el teclat.

2. Fent clic al botó Surt situat a la barra d'eines.

Configuració de l'Arranjament del sistema
Configuració de l'Arranjament del sistema

## Configuració de l'Arranjament del sistema

La icona Configura a la barra d'eines permet canviar alguns paràmetres de l'Arranjament del sistema. Podeu canviar des de Vista d'icones (vista predeterminada) a la Vista de barra lateral. En el mode Vista de barra lateral, la pàgina de benvinguda mostrarà els mòduls que s'utilitzen amb més freqüència per a obtenir un ràpid accés.

També podeu desactivar els consells detallats desmarcant Mostra consells emergents detallats. A partir del qual només rebreu consells normals i no el contingut d'un grup de mòduls.

Executa mòduls de l'Arranjament del sistema de forma individual
Executa mòduls de l'Arranjament del sistema de forma individual

## Executa mòduls de l'Arranjament del sistema de forma individual

Els mòduls individuals es poden executar sense executar Arranjament del sistema mitjançant l'ordre kcmshell5 des de la línia d'ordres. Escriviu kcmshell5 --list per a veure una llista dels mòduls disponibles a Arranjament del sistema.

A més, podeu iniciar el KRunner i començar a escriure paraules clau. Quan comenceu a escriure, apareixerà una llista de mòduls coincidents amb Arranjament del sistema.

Capítol 3. Els mòduls de l'Arranjament del sistema
Els mòduls de l'Arranjament del sistema

# Capítol 3. Els mòduls de l'Arranjament del sistema

Per tal que sigui el més fàcil possible, l'Arranjament del sistema disposa les opcions organitzades en sis categories. Dins de cada categoria, hi ha icones aplegades en subcategories. Cada icona s'anomena un mòdul. En fer doble clic sobre la icona d'un mòdul, apareixeran les opcions del mòdul a la finestra principal.

Cada mòdul disposa d'algun o de tots els següents botons:

Ajuda

  Aquest botó proporcionarà una ajuda específica per al mòdul actual. En fer clic al botó s'obrirà el KHelpCenter en una nova finestra amb informació detallada sobre el mòdul.

Per omissió

  En fer clic en aquest botó es restaurarà el mòdul en qüestió als valors per omissió. Heu de fer clic a Aplica per a desar les opcions.

Inicialitza

  Aquest botó «Restableix» el mòdul a les opcions anteriors.

Aplica

  Fent clic en aquest botó es desaran totes les modificacions. Si heu canviat alguna cosa, fent clic a Aplica farà que els canvis tinguin efecte.

### Nota

Haureu de fer «Inicialitza» o «Aplica» els canvis abans de canviar a un altre mòdul.

Si voleu canviar sense desar o restablir les opcions, se us demanarà si voleu desar els canvis o descartar-los.

Capítol 4. Crèdits i llicència
Crèdits i llicència

# Capítol 4. Crèdits i llicència

Arranjament del sistema

Copyright del programa 2007 Benjamin C. Meyer.

Copyright del programa 2009 Ben Cooksley.

Col·laboradors:

- Will Stephenson `(wstepheson AT kde.org)`

- Michael D. Stemle, Jr. `(manchicken AT notsosoft.net)`

- Matthias Kretz `(kretz AT kde.org)`

- Molkentin, Daniel `(molkentin AT kde.org)`

- Elter, Matthias `(elter AT kde.org)`

- Frans Englich `(englich AT kde.org)`

- Michael Jansen `(kde AT michael-jansen.biz)`

Copyright de la documentació (c) 2008 Johnson, Richard `(rjohnson AT kde.org)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.